


6


[image: ]

LIETUVOS RESPUBLIKOS SEIMO
APLINKOS APSAUGOS KOMITETAS


PAGRINDINIO KOMITETO IŠVADA 
DĖL LIETUVOS RESPUBLIKOS SAVIVALDYBIŲ INFRASTRUKTŪROS PLĖTROS ĮSTATYMO 
NR. XIII-2895  2, 4, 6, 7, 8, 11, 12, 14, 15 IR 16 STRAIPSNIŲ PAKEITIMO 
ĮSTATYMO PROJEKTO Nr. XIVP-564

2021-10-20  Nr. 107-P-37
Vilnius


1. Komiteto posėdyje dalyvavo: Aistė Gedvilienė – Komiteto pirmininkė, Komiteto pirmininkės pavaduotojas Aidas Gedvilas, Komiteto nariai: Kasparas Adomaitis, Ligita Girskienė, Linas Jonauskas, Tomas Tomilinas, Romualdas Vaitkus.
Kviestieji asmenys: aplinkos viceministras Darius Kvedaravičius, Statybos ir teritorijų planavimo politikos grupės vyr. patarėja Algė Staniūnaitė-Tonkich, Vilniaus miesto savivaldybės Energetikos skyriaus vedėjas Ilja Karužis, Vilniaus miesto savivaldybės vyr. inžinierius Anton Nikitin, Lietuvos savivaldybių asociacijos patarėjas Gediminas Vaičionis.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1. 
	Seimo kanceliarijos Teisės departamentas
2021-06-10
	2
(4)
	
(2)
	
(5)
	Įvertinę įstatymo projektą dėl jo atitikties Konstitucijai, įstatymams, teisėkūros principams ir teisės technikos taisyklėms, teikiame šias pastabas:
1. Projekto 2 straipsniu keičiamo įstatymo 4 straipsnio 2 dalies 5 punkte siūloma nustatyti savivaldybės tarybos funkciją „tvirtina savivaldybės veiklos planą“. Savivaldybės veiklos plano tvirtinimas nėra keičiamo įstatymo reguliavimo dalykas, ši savivaldybės tarybos funkcija nustatyta kaip išimtinė savivaldybės tarybos kompetencija Lietuvos Respublikos vietos savivaldos įstatymo 16 straipsnio 2 dalies 40 punkte. Keičiamame įstatyme turėtų būti nustatyta ne savivaldybės tarybos funkcija ne tvirtinti strateginį veiklos planą, o jame nustatyti keičiamo įstatymo reguliuojamus klausimus, pavyzdžiui, kad savivaldybės taryba, „savo tvirtinamo strateginio veiklos plano prieduose išdėsto <...> “.
	Pritarti
	Projekto 2 straipsniu keičiamo įstatymo 4 straipsnio 2 dalies 5 punktą siūlome išdėstyti taip: 
„5) tvirtinamo savivaldybės strateginio veiklos plano prieduose išdėsto savivaldybės infrastruktūros plėtros priemonių planą sąrašą (toliau – priemonių planas), šių priemonių įgyvendinimo terminus, nurodo vykdytojus, lėšų šaltinius, kitą su savivaldybės infrastruktūros plėtra susijusią informaciją (toliau – priemonių planas), taip pat pateikia savivaldybės infrastruktūros plėtros rėmimo programos (toliau – Programa) lėšų panaudojimo planą ateinantiems kalendoriniams metams planą ir ataskaitą;“.

	2. 
	Seimo kanceliarijos Teisės departamentas
2021-06-10
	6
(11)
	2
(3)
	
(1)
	2. Siekiant teisinio aiškumo projekto 6 straipsnio 2 dalyje dėstomo keičiamo įstatymo 11 straipsnio 3 dalies 1 punkto išdėstymas tikslintinas vietoj „Programos lėšų dalies, sudarytos iš neprioritetinės savivaldybės infrastruktūros plėtros įmokų, viršijančios lėšų poreikį“ įrašant „neprioritetinės savivaldybės infrastruktūros plėtros įmokų sudarytos Programos lėšų dalies, viršijančios lėšų poreikį“.
	Pritarti
	Patikslinti projekto 6 straipsnio 2 dalyje dėstomo keičiamo įstatymo 11 straipsnio 3 dalies 1 punkto formuluotę ir ją išdėstyti taip:
„1) Programos lėšų dalies, kuri yra  sudaryta iš neprioritetinės savivaldybės infrastruktūros plėtros įmokų ir viršija lėšų poreikį kompensacijoms už savivaldybės infrastruktūros plėtros iniciatoriaus lėšomis įrengtą neprioritetinę savivaldybės infrastruktūrą mokėti;”.

	3. 
	Seimo kanceliarijos Teisės departamentas
2021-06-10
	9
(15)
	2
(2)
	
(1)
	3. Siekiant teisinio aiškumo projekto 9 straipsnio 2 dalyje dėstomo keičiamo įstatymo 15 straipsnio 2 dalies 1 punkto konstrukcija tikslintina formuluotę „skirtam valstybės svarbos projektui įgyvendinti“ išdėstant nuosekliai šio punkto tekste, aiškiai lingvistiškai susiejant su statiniu (statiniais).
	Pritarti
	Patikslinti projekto 9 straipsnio 2 dalyje dėstomo keičiamo įstatymo 15 straipsnio 2 dalies 1 punkto formuluotę ir ją išdėstyti taip:
„1) valstybei svarbaus projekto statiniui (statiniams) ir (ar) valstybės svarbos projektui įgyvendinti skirtam statiniui (statiniams) valstybei svarbaus projekto teritorijoje, kurios ribas nustato Vyriausybė;“.

	4. 
	Seimo kanceliarijos Teisės departamentas
2021-06-10
	7
(12)
7
(12)

	2,
(6),3
(9)
	
	4. Projekto 7 straipsnio 2 ir 3 dalimis keičiamo įstatymo 12 straipsnio atitinkamai 6 ir 9 dalyse siūloma nustatyti, kad savivaldybės tarybos patvirtintas priemonių planas ir Programos lėšų panaudojimo planas yra laikomi savivaldybės strateginio veiklos plano priedais. Tokios siūlomos nuostatos vertintinos kaip perteklinės, nes projekto 2 straipsniu keičiamo įstatymo 4 straipsnio 2 dalies 5 punkte jau bus nustatyta, kad priemonių planas ir Programos lėšų panaudojimo planas yra savivaldybės strateginio veiklos plano priedai.
	Pritarti
	Pasiūlymai:
1. Atsisakyti projekto 7 straipsnio 2 dalyje išdėstyto projektu keičiamo įstatymo 12 straipsnio 6 dalies pakeitimo. 
2. Buvusią Projekto 7 straipsnio 3 dalį laikyti 2 dalimi ir keičiamo Įstatymo 12 straipsnio 9 dalį išdėstyti taip:
„9. Einamųjų metų pabaigoje infrastruktūros plėtros organizatorius parengia priemonių planą ir Programos lėšų panaudojimo planą ir pateikia juos Komisijai tikrinti. Komisija ne vėliau kaip per 10 darbo dienų nuo šių planų pateikimo tikrinti dienos parengia išvadą dėl jų atitikties galiojantiems teritorijų planavimo dokumentų sprendiniams, patvirtintiems strateginiams savivaldybės plėtros planams. Savivaldybės infrastruktūros plėtros organizatorius priemonių planą ir Programos lėšų panaudojimo planą, išdėstytus savivaldybės strateginio veiklos plano atskiruose prieduose, kartu su Komisijos išvada teikia tvirtinti savivaldybės tarybai ne vėliau kaip iki savivaldybės biudžeto patvirtinimo.“



3. Piliečių, asociacijų, politinių partijų, lobistų ir kitų suinteresuotų asmenų pasiūlymai:

	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1. 
	Lietuvos savivaldybių asociacija 
2021-07-12

	*
	
	
	Informuojame, kad Savivaldybių infrastruktūros plėtros įstatymo Nr. XIII-2895 2, 4, 6, 7, 8, 11, 12, 14, 15 ir 16 straipsnių pakeitimo įstatymo projektas Nr. XIVP‑564 su savivaldybėmis buvo derintas darbo tvarka ir šiame įstatymo projekte jau yra įtraukti savivaldybių inicijuoti pasiūlymai.
	Atsižvelgti
	



4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta. 

6. Seimo paskirtų papildomų komitetų (komisijų) išvados ir pasiūlymai:

	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo Valstybės valdymo ir savivaldybių komitetas
2021-09-22
	*
	
	
	6. Komiteto sprendimas ir pasiūlymai:
6.1. Sprendimas: pritarti iniciatorių pateiktam įstatymo projektui Nr. XIVP‑564 ir siūlyti pagrindiniam komitetui jį tobulinti pagal Seimo kanceliarijos Teisės departamento pastabas.
6.2. Pasiūlymai: nėra.
	Pritarti
	

	2.
	Seimo Nacionalinio saugumo ir gynybos komitetas
2021-09-29

	*
	
	
	6. Komiteto sprendimas ir pasiūlymai:
6.1. Sprendimas: pritarti iniciatorių pateiktam įstatymo projektui Nr. XIVP‑564 ir siūlyti pagrindiniam komitetui jį tobulinti pagal Seimo kanceliarijos Teisės departamento pastabas bei sujungti su Lietuvos Respublikos savivaldybių infrastruktūros plėtros įstatymo Nr. VIII-1443 15 straipsnio pakeitimo įstatymo projektu XIVP-312 (laikyti pagrindiniu XIVP-564).
	Pritarti iš dalies
	Pritarti pasiūlymui tobulinti pagal TD pastabas, tačiau nepritarti pasiūlymui sujungti projektą su projektu Nr. XIVP-312. 
Argumentai: 
1. Komitetui nebuvo paskirta nagrinėti projektą Nr. XIVP-312; 
2. Komitetas pritaria LRV pateiktam projektui, kuriame pateiktas patikslintas savivaldybės infrastruktūros plėtros įmokos nemokėjimo pagrindas krašto apsaugos tikslams skirtose teritorijose krašto apsaugos sistemos institucijų funkcijoms vykdyti skirtiems statiniams.




7. Komiteto sprendimas ir pasiūlymai: 
7.1. Sprendimas: pritarti Komiteto pagal Seimo kanceliarijos Teisės departamento pateiktas pastabas patobulintam įstatymo projektui ir Komiteto išvadoms.
7.2. Pasiūlymai: nėra. 

8. Balsavimo rezultatai: pritarta bendru sutarimu.

9. Komiteto paskirtas pranešėjas: Aistė Gedvilienė, Aidas Gedvilas. 


PRIDEDAMA. Komiteto patobulintas įstatymo projektas ir jo lyginamasis variantas.



Komiteto pirmininkė	Aistė Gedvilienė

